CRI alebo RA je vernosť podania farieb. Ide o skreslenie farieb pod umelým osvetlením. Hodnota je vyjadrená v percentách voči dennému svetlu.
Denné svetlo, klasická alebo halogénová žiarovka má CRI 100. Pri LED zdrojoch alebo svietidlách sa uvádza najčastejšie CRI >80 alebo CRI >90, čo znamená, že vernosť farieb voči dennému svetlu je viac ako 80 % prípadne 90 %.
Pre domácnosti je v EÚ stanovená minimálna hodnota CRI 80 a pre exteriér (pouličné osvetlenie) minimálne CRI70. V priestoroch, kde sa pracuje s farbami, by CRI nemalo klesnúť pod CRI 95. CRI je možné overiť spektrometrom.